
Z A P I S N I K
11. sjednice Vijeća Mjesnog odbora Gornja Dubrava,

održane 26. travnja 2022. 
u prostoru objekta mjesne samouprave, Dravska 4
s početkom u 19,00 sati

NAZOČNI ČLANOVI VIJEĆA: Ivica Škalfa, Davor Mačukat, Gabrijela Divković, Minea Tatić, Ivana Jerbić, Slavko Klarić

NENAZOČNI ČLANOVI VIJEĆA: Siniša Senad Musić

Predsjedava Ivica Škalfa, predsjednik Vijeća.

Zapisnik vodi: Ivica Škalfa 

Predsjednik konstatira da je nazočno 6 od ukupno 7  članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 10. sjednice Vijeća, održane 21. ožujka 2022., bez izmjena.
Na prijedlog predsjednika Vijeće jednoglasno utvrđuje

D N E V N I   R E D

1. Zahtjev za jednokratno korištenje prostora mjesne samouprave, Dravska 4, uz naknadu – donošenje zaključka

2. Zahtjev za uklanjanje spremnika za odvajanje otpada – donošenje zaključka
3. Prijedlog za postavljanje uzdignute plohe s pješačkim prijelazom – donošenje zaključka
4. Pitanja, prijedlozi i obavijesti.
Ad 1. Zahtjev za jednokratno korištenje prostora mjesne samouprave, Dravska 4, uz naknadu

Članovi Vijeća primili su pisani materijal uz poziv

U raspravi sudjeluju: svi prisutni članovi 

Vijeće jednoglasno donosi

Z A K LJ U Č A K

o jednokratnom korištenju prostora Mjesnog odbora Gornja Dubrava uz naknadu

1. Vijeće odobrava Zvonimiru Pavleku iz Zagreba, Šalovečka 4, korištenje prostora Mjesnog odbora Gornja Dubrava, Dravska 4, dvorana ukupne površine 96 m², povodom proslave Svete pričesti, dana 28. svibnja 2022. u vremenu od 12,00 do 22,00 sata.

2. Za korištenje prostora iz točke 1. ovog zaključka utvrđuje se naknada u iznosu od 0,60 kn/m².

3. Ovaj će se Zaključak uputiti Gradskom uredu za mjesnu samoupravu, civilnu zaštitu i sigurnost na daljnje postupanje.
Ad 2. Zahtjev za uklanjanje spremnika za odvojeno sakupljanje otpada

Članovi Vijeća primili su pisani materijal uz poziv


U raspravi sudjeluju: svi prisutni članovi 

Vijeće jednoglasno donosi 

Z A K LJ U Č A K
o prijedlogu za uklanjanje spremnika za odvojeno sakupljanje otpada
I. Razmotren je prijedlog za uklanjanje spremnika za odvojeno sakupljanje otpada na križanju Novačke i Zadravečke ulice.
II. Vijeće ne podržava navedeni prijedlog.

Ad 3. Prijedlog za postavljanje uzdignute plohe s pješačkim prijelazom
           Članovi Vijeća primili su pisani materijal uz poziv

U raspravi sudjeluju: svi prisutni članovi 

Vijeće jednoglasno donosi

Z A K LJ U Č A K
o prijedlogu za postavljanje uzdignute plohe s pješačkim prijelazom
I. Razmotren je prijedlog za postavljanje uzdignute plohe s pješačkim prijelazom na Aveniji Gojka Šuška kod  autobusnog stajališta "Svetošimunska".
II. Vijeće ne podržava navedeni prijedlog.

Ad 4. Pitanja, prijedlozi i obavijesti.
Predsjednik usmeno informira nazočne o pristiglim odgovorima nadležnih ureda na zaključke VMO.

1. Postavljeno je prometno ogledalo na izlasku iz Agacijske ulice na Dravsku ulicu,
2. Prijedlog da se na autobusnoj stanici Novačka postavi koš za otpad razmotrit će se na sljedećoj sjednici VMO
3. Zahtjev za asfaltiranjem Zdenačke ulice koji je upućen VGČ i kao takav odbijen jer nije na listi trenutnih prioriteta biti će uvršten u plan MKA kada budu riješene sve ulice koje su prioritetnije.
4. Na zajedničkom sastanku predsjednika VMO Gornja Dubrava i predsjednice VMO Dubrava Središte, gospođe Ivane Blažević dogovoreno je da će se u narednom periodu održati tematska sjednica radi rješavanja prometne problematike ulice Rudolfa Kolaka i ostalih zajedničkih problema.
Dovršeno u 20:30 sati. 
KLASA: 024-08/22-003/889
URBROJ: 251-13-11-5-22-2
U Zagrebu, 26. travnja 2022.

